**PROPOZÍCIE**

**Amfo 2023**

**51. ročník**

**regionálne kolo celoštátnej postupovej súťaže a výstavy**

**neprofesionálnej fotografickej tvorby**

**Vyhlasovateľ:** Národné osvetové centrum z poverenia Ministerstva kultúry SR

**Odborný garant:** Národné osvetové centrum v Bratislave

**Organizátor:** Spišské kultúrne centrum a knižnica

**Termín odovzdania prác:** **do** **6. 3. 2023!**

**Adresa doručenia prác:** Spišské kultúrne centrum a knižnica, Zimná 47, Spišská Nová Ves

**Vernisáž výstavy:** 30.3.2023 o 16:30 hod.

**Termín výstavy:** 30.3. – 30.4.2023

**Miesto konania výstavy:** Spišské kultúrne centrum a knižnica, Zimná 47, Spišská Nová Ves

Do regionálneho kola súťaže sa môžete prihlásiť **do 6. 3. 2023** vyplnením **elektronického formulára** na stránke Národného osvetového centra: [**https://www.nocka.sk/chcemsaprihlasit**](https://www.nocka.sk/chcemsaprihlasit)**.**

**1. VŠEOBECNÁ CHARAKTERISTIKA**

**1.1. Charakteristika súťaže**

1.1.1. Celoštátna postupová súťaž a výstava amatérskej fotografickej tvorby AMFO je najstaršou a najprestížnejšou súťažou a zároveň je vrcholným podujatím tohto druhu na Slovensku.

1.1.2. Súťaž nadviazala a pokračuje v tradícii celoštátnej súťaže, ktorá sa konala v šesťdesiatych až osemdesiatych rokoch spoločne s českou súťažou.

1.1.3. Súťaž sa koná **každý rok.**

1.1.4. Súťaž je určená deťom, mládeži a dospelým.

1.1.5. V každom ročníku súťaže **NOC vyhlasuje odporúčanú tému IDENTITA**, ktorá nie je povinná.1

**1.2. Ciele súťaže**

1.2.1. **Hlavným cieľom súťaže** je nadobúdanie vedomostí, rozvíjanie zručností a umelecko-odborný rast jednotlivcov a kolektívov prostredníctvom poznávania, realizácie a prezentácie umeleckej tvorby v oblasti amatérskej fotografickej tvorby.

1 Pomáha účastníkom pri smerovaní fotografického diela a organizátorom pri výbere sprievodných aktivít, lektorov, porotcov.

**2. ŠTRUKTÚRA SÚŤAŽE**

**2.1. Kolá súťaže**

2.1.1. Súťaž má postupový charakter a je **trojstupňová**:

2.1.1.1. regionálne súťaže a výstavy;

2.1.1.2. krajské súťaže a výstavy;

2.1.1.3. celoštátna súťaž a výstava.

2.1.2. Základným stupňom súťaže je regionálne kolo. Z regionálnych postupových súťaží postupujú diela na základe návrhov regionálnych porôt do krajských súťaží. Krajské poroty navrhujú diela

z krajských kôl do celoštátneho kola súťaže.

2.1.3. Súťaž na každom stupni pozostáva z interného hodnotenia poroty, odborného seminára, výstavy a na vyšších stupňoch môže byť obohatená o katalóg, tvorivé dielne alebo iné aktivity.

**2.2. Súťažné kategórie :**

**I. veková skupina: autori do 15 rokov**

A. kategória: samostatné fotografie

B. kategória: diptych2

**II. veková skupina: autori od 15 do 25 rokov**

A. kategória: samostatné fotografie

B. kategória: diptych2

**III. veková skupina: autori nad 25 rokov**

A. kategória: samostatné fotografie

B. kategória: diptych2

**Bez rozlíšenia veku:**

C. kategória: cykly a seriály

D. kategória: experiment3

**3. PODMIENKY PRE SÚŤAŽIACICH**

**3.1. Prihlasovanie**

3.1.1. Na súťaži sa môže zúčastniť každý tvorca fotoamatér, občan Slovenskej republiky alebo

s trvalým pobytom na Slovensku.

3.1.2. Do základného kola súťaže sa súťažiaci prihlasuje **podľa miesta svojho bydliska alebo pôsobenia**. Ak sa v mieste jeho bydliska/pôsobenia neuskutoční regionálne kolo, môže sa prihlásiť do regionálneho kola v inom regióne daného kraja, ak s tým budú súhlasiť organizátori.4 Súťažiaci sa prihlasuje len do jedného základného kola. Nie je možné súťažiť súčasne v dvoch alebo viacerých regiónoch.

3.1.3. Do súťaže sa **prihlásite** vyplnením elektronického formulára na stránke Národného osvetového centra: https://www.nocka.sk/chcemsaprihlasit.

2 Diptychom sa rozumie dielo, ktoré pozostáva z dvoch fotografií umiestnených vedľa seba, pričom ich spojením sa podporuje zámer autora. Fotografie zvyčajne zdieľajú určitú estetiku, tému, formu alebo vytvárajú vzájomnú dynamiku.

3 Experimentom sa rozumie dielo, ktoré hľadá nové prístupy k fotografickému médiu či skúma podstatu fotografie a jej hraníc. (Môže využívať presahy do iných médií, alternatívne fotografické techniky, inštalácie, autorské ziny...).

4 V prípade, že sa neuskutoční v danom regióne regionálne kolo, stáva sa základným stupňom súťaže krajské kolo.

**3.2. Súťažné podmienky**

3.2.1. Odporúčaná téma pre 51. ročník je: **IDENTITA.**

3.2.2. Súťažiaci sa prihlasuje do vekových skupín **podľa veku**, ktorý dosiahol v roku vzniku fotografie.

3.2.3. Podmienkou účasti v súťaži je **predloženie autorskej fotografie alebo experimentálneho diela** v digitálnej a tlačenej verzii, zodpovedajúcej základným kritériám súťaže.

3.2.4. Do súťaže je možné zaslať len diela, ktoré vznikli v rokoch 2019 – 2023 a zároveň **sa nezúčastnili** na žiadnom inom ročníku súťaže AMFO.

3.2.5. **Nie je možné** prihlásiť diela zobrazujúce násilie alebo iné javy a činy proti ľudskosti a humanizmu. Rovnako ani diela nevhodne objektivizujúce a sexualizujúce ženské, mužské alebo detské telo.

3.2.6. Autor prechádza všetkými kolami súťaže **s tými istými** fotografickými dielami.

3.2.7. Autor nesmie prihlásiť rovnaké fotografie do viacerých kategórií v súťaži. Ide aj o varianty

v čiernobielej/farebnej fotografii.

3.2.8. V kategórii samostatné fotografie je limit pre jednotlivé fotografické diela maximálne 4 fotografie.

3.2.9. Limit pre kategóriu diptych sú maximálne dve dvojice fotografií, teda maximálne 4 fotografie. 3.2.10. V kategórii cykly a seriály je možné prihlásiť len jeden súbor, ktorého obsahom sú minimálne 3 a maximálne 5 fotografií obsahovo i formálne jednotných.

3.2.11. V kategórii experiment je možné prihlásiť len jeden súbor, ktorý môže obsahovať maximálne 10 fotografií. Zároveň je potrebné stručne objasniť ich zámer. V prípade vytvorenia originálneho fotografického artefaktu je potrebné ho zdokumentovať a nahrať ako digitálnu fotografiu, pričom je potrebné na výstavné účely odovzdať originál. Ak dielo vyžaduje vystavenie v digitálnej forme, autor nie je povinný odovzdať fotografie v tlačenej podobe.

3.2.12. Ak organizátor nedisponuje takými technickými možnosťami, aké si dielo vyžaduje, je potrebné, aby autor spolu s dielom odovzdal technické zariadenia, ktoré umožňujú inštaláciu podľa jeho autorského zámeru. V opačnom prípade inštaláciu zabezpečí organizátor bez ohľadu na autorský zámer.

3.2.13. Do prihlášky je autor povinný napísať použitú fototechniku6 a nahrať všetky prihlásené fotografie vo formáte jpg s 300dpi. Veľkosť fotografie nesmie byť nižšia než 2 MB ani presiahnuť 10 MB**7** . Každá fotografia musí byť pomenovaná v presnom poradí:

veková skupina, kategória, meno, priezvisko, názov diela8 .

3.2.14. Pre tlač fotografií je povinný formát 30 x 40 cm (aj 30 x 45 cm), 40 x 30 a štvorcový formát 30 x 30 cm.

3.2.15. Každý autor je povinný označiť svoje súťažné fotografie na rube identifikačným štítkom – textom, ktorý je súčasťou prihlášky.

3.2.16. Fotografie nesmú byť odovzdané adjustované. Fotografie je potrebné podlepiť v rohoch priesvitnou lepiacou páskou, aby sa predchádzalo ich poškodeniu počas inštalácie a deinštalácie.

**5. HODNOTENIE SÚŤAŽE**

5.1. **Poroty**

5.1.1. Na hodnotenie súťažných diel sa zostavujú odborné poroty z aktívnych odborníkov z radov

6 Napr. digitálna fotografia, analógová fotografia, gumotlač, kyanotypia a pod.

7 Fotografie nahrané do prihlášky musia byť totožné názvom aj kvalitou s tlačenou verziou fotografie.

8 Napr.: III. B\_Laura\_Fotografická\_Ohnostroj; D\_Laura\_Fotografická\_Pokus.

fotografov, teoretikov, publicistov a pedagógov odborných škôl s adekvátnou viacročnou praxou. 5.1.2. Poroty môžu mať 3 až 5 členov, pričom odporúčaný počet porotcov je kvôli hlasovaniu nepárny.

5.1.3. Vymenovanie porotcov

5.1.3.1. Regionálne a krajské poroty navrhujú organizátori jednotlivých kôl súťaží, ich zloženie konzultujú s odbornými pracovníkmi Národného osvetového centra. Zloženie týchto porôt podlieha písomnému e-mailovému schváleniu odbornými pracovníkmi NOC. Následne poroty vymenujú riaditelia osvetových stredísk, ktoré organizujú regionálne a krajské kolá súťaže. Organizátorom odporúčame vyberať porotcov zo zoznamu porotcov, ktorý tvorí prílohu týchto propozícií.

5.1.3.2. Celoštátnu porotu vymenuje generálny riaditeľ Národného osvetového centra.

5.1.4. Člen odbornej poroty na každom stupni súťaže nesmie byť v konflikte záujmov, t. j. v porote nemá pôsobiť porotca, ktorý sa podieľal na príprave súťažných diel alebo je so súťažiacimi v blízkom príbuzenskom vzťahu.

5.1.5. Celoštátnu výstavu zastrešuje kurátor, ktorého vymenúva generálny riaditeľ Národného osvetového centra.

5.2. **Hodnotenie súťaže**

5.2.1. Hodnotenie na nižších stupňoch súťaže prebieha udelením ocenení a čestných uznaní.

5.2.2. V krajskom a celoštátnom kole porota udelí maximálne 30 ocenení a 30 čestných uznaní. Porota má právo ocenenia prerozdeliť nerovnomerne medzi kategórie podľa vlastného uváženia a kvality diel v jednotlivých kategóriách. Porota v celoštátnom kole súťaže udeľuje tiež hlavnú cenu – bez rozdielu veku a kategórie.

5.2.3. V odôvodnených prípadoch môže porota udeliť špeciálne ceny.

5.2.4. Do vyššieho kola súťaže sú nominované len ocenené diela a diela, ktoré získali čestné uznanie, pričom maximálny počet nominovaných fotografií je 100. Organizátori a porota vyššieho stupňa súťaže rozhodnú, ktoré fotografické diela budú tvoriť obsah výstavy amatérskej fotografickej tvorby na danom stupni súťaže. O výbere fotografických diel na celoštátnu výstavu a do katalógu AMFO rozhoduje celoštátna porota.

5.2.5. O výbere fotografických diel na výstavu a do katalógu k odporúčanej téme na celoštátnej úrovni rozhoduje kurátor, pričom fotografie vyberá zo všetkých prihlásených fotografií bez ohľadu na ich postup či umiestnenie v súťaži.

**Kritériá hodnotenia**

5.3.1. umelecko-tvorivé

5.3.1.1. výber témy: konvenčnosť alebo objavnosť, tvorivosť, náhodnosť výberu témy alebo dlhodobejšia koncepčná práca,

5.3.1.2.zachytenie správneho okamihu: náhoda alebo príprava na tento moment, pozorovanie, 5.3.1.3. opodstatnenosť výberu formy zobrazenia: čiernobiela fotografia, farebná fotografia, formálne i obsahové odôvodnenie, adekvátnosť a vhodnosť uprednostnenia jednej z foriem,

5.3.1.4. kompozícia obrazu: práca so svetlom, línie, tvary, krivky, objekt v priestore, veľkosť záberu, dôležitosť jednotlivých prvkov pre celkovú atmosféru fotografie,

5.3.1.5.zachovanie predkamerovej skutočnosti alebo jej pretváranie, zásahy pred záberom alebo po snímaní v postprodukcii, počítačová manipulácia, úprava, problém verifikácie, zachovanie prirodzeného vzhľadu fotografie, experimentálne techniky, ich odôvodnenie,

5.3.1.6.záznam videného v určitom čase na určitom mieste: záznam, konštatácia, umelecká a estetická hodnota alebo len informatívna funkcia, splnenie zámeru a cieľa autora

5.3.1.7. adekvátnosť použitia výrazových prostriedkov na zobrazenie myšlienky, významu a posolstva fotografie alebo série fotografií, zrozumiteľnosť pre diváka, invenčnosť, tvorivosť, jedinečnosť záberov,

5.3.2. technické (v závislosti od veku autora a žánru hodnoteného diela)

5.3.2.1. technická kvalita záberu (ostrosť, v prípade neostrosti jej význam),

5.3.2.2. technická kvalita tlače (papier, zachovanie farebnosti, správnej tonality),

5.3.2.3. výber formátu, jeho opodstatnenosť pre význam záberu,

5.3.3. odborné (pri reportážnej a dokumentárnej fotografii)

5.3.3.1.zverejňovanie pravdivých a overených informácií: zachovanie autenticity, bez zásahu pri spracovaní,

5.3.3.2. odborný, informatívny prínos záberu,

5.3.3.3. zrozumiteľnosť a význam záberu.

5.4. **Ocenenia**

5.4.1. Vecné ceny a diplomy.

5.4.2. Autorská výstava v Bratislave počas **Festivalu neprofesionálneho umenia TVOR•BA 2024** pre držiteľa hlavnej ceny z celoštátnej súťaže.

5.4.3. Najlepšie ocenené diela sú nominované do výberu, z ktorého porota vytvorí kolekciu na českú národnú súťaž **vo Svitavách a na Festival neprofesionálneho umenia TVOR•BA 2024**

**6. KONTAKT**

V prípade nejasností kontaktujte odbornú pracovníčku pre fotografickú tvorbu:

**Mgr. Miriama Bukovinská**

Spišské kultúrne centrum a knižnica

Zimná 47

Spišská Nová Ves

05201

[bukovinska@skcak.sk](mailto:bukovinska@skcak.sk)

053/44 25 250

**7. ZÁVEREČNÉ USTANOVENIA**

7.1. Propozície nadobúdajú účinnosť podpisom generálneho riaditeľa Národného osvetového centra. 7.2. Prípadné zmeny, doplnenia a spresnenia propozícií vydáva Národné osvetové centrum.

7.3. Súťaž nie je realizovaná s cieľom dosiahnuť zisk.

7.4. V dôsledku nesplnenia akýchkoľvek podmienok uvedených v týchto propozíciách nemusí byť súťažiaci prijatý do súťaže alebo môže byť zo súťaže vyradený.

7.5. **Neprevzaté ceny sa autorom nezasielajú**. **Je možné si ich vyzdvihnúť u organizátora do pol roka po podujatí.** Nevyzdvihnuté vecné ceny organizátori použijú v ďalšom ročníku súťaže.

7.6. Ocenené a vystavené diela budú vzhľadom na ich ďalšie prezentovanie vrátené autorom do konca roku 2023.

7.7. Počas celého priebehu podujatia sú všetci súťažiaci k dispozícii vyhlasovateľovi a môžu byť podľa potrieb využití na prezentačné a spoločenské sprievodné aktivity v mieste konania súťaže i v blízkom okolí.

7.8. Súťažiaci prihlásením do súťaže vyhlasuje, že berie na vedomie, že vyhlasovateľ súťaže:

7.8.1. vyhotovením a/alebo použitím fotodokumentácie a/alebo videodokumentácie z priebehu podujatia v súvislosti so súťažou alebo s inými sprievodnými podujatiami podľa ods.

7.7 nijakým spôsobom nezasahuje do práv súťažiaceho na ochranu osobnosti, ustanovených § 11 zákona č. 40/1964 Zb. Občianskeho zákonníka (ďalej OZ),

7.8.2. obrazové snímky podobizní súťažiaceho budú vyhotovené a sú ako súčasť fotodokumentácie a/alebo videodokumentácie podľa predchádzajúceho bodu použité primeraným spôsobom len a výslovne na umelecké účely a/alebo tlačové spravodajstvo a z uvedeného dôvodu, v súlade s § 12 ods. 3 OZ, súhlas dotknutého súťažiaceho nie je potrebný,

7.8.3. použitie obrazových snímok podobizní súťažiaceho podľa predchádzajúceho bodu nie je v rozpore s jeho oprávnenými záujmami.

7.9. Deti do 18 rokov sú povinné prísť na súťaž v sprievode dospelej osoby (pedagóga, rodiča alebo inej dospelej osoby), ktorá chráni ich bezpečnosť a rieši ich problémy organizačného či sociálneho charakteru.

7.10. Súťažiaci prihlásením do súťaže vyhlasuje, že jeho súťažné dielo má usporiadané všetky práva viažuce sa k tomuto dielu, najmä autorské práva, a nezasahujú do práv a právom chránených záujmov tretích osôb.

7.11. Súťažiaci prihlásením do súťaže udeľuje Národnému osvetovému centru a organizátorom jednotlivých kôl súťaže bezodplatný súhlas na použitie súťažných diel v zmysle § 19 a nasl. zákona č. 185/2015 Z. z. autorský zákon, a to najmä na vyhotovenie rozmnoženiny diela, zaradenia diela do databázy a uvedenie diela na verejnosti v rámci realizácie aktivít, na účely šírenia osvetovej činnosti v pôsobnosti organizátorov jednotlivých kôl súťaže a Národného osvetového centra.

7.12. Súťažiaci súhlasí s použitím svojej podobizne na propagačné účely.

7.13. Osobné údaje súťažiaceho budú vyhlasovateľom spracúvané v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie“). Súťažiaci prehlasuje, že mu boli poskytnuté všetky relevantné informácie o spracúvaní jeho osobných údajov, ktoré sú dostupné na webovom sídle objednávateľa www.nocka.sk alebo v Národnom osvetovom centre.

8.12.2022 Mgr. Monika Tkáčová

V Spišskej Novej Vsi riaditeľka

Spišského kultúrneho centra a knižnice